CELEX: E2012J0008
Language: hr
Date: 2014-05-12 00:00:00
Title: Nalog Suda od 12. svibnja 2014. u predmetu E-8/12 – Schenker North AB, Schenker Privpak AB i Schenker Privpak AS protiv Nadzornog tijela EFTA-e (Postupak za poništenje odluka Nadzornog tijela EFTA-e – Pristup dokumentima – Prihvatljivost)

12.2.2015   
            
            
               HR
            
            
               Službeni list Europske unije
            
            
               C 49/16
            
         NALOG SUDA
   od 12. svibnja 2014.
   u predmetu E-8/12
   Schenker North AB, Schenker Privpak AB i Schenker Privpak AS protiv Nadzornog tijela EFTA-e
   (Postupak za poništenje odluka Nadzornog tijela EFTA-e – Pristup dokumentima – Prihvatljivost)
   (2015/C 49/09)
   U predmetu E-8/12, Schenker North AB, Schenker Privpak AB i Schenker Privpak AS protiv Nadzornog tijela EFTA-e – ZAHTJEV za poništenje triju odluka Nadzornog tijela EFTA-e uručenih 18. svibnja 2012., 23. svibnja 2012. i 2. srpnja 2012., kojima se uskraćuje pristup određenim dokumentima u predmetu ESA br. 34250 (Norveška pošta/Privpak – postupak zbog povrede protumonopolskih pravila) i predmetu ESA br. 68736 (DB Schenker – zahtjev za javni pristup u pogledu prethodno navedenog postupka zbog povrede protumonopolskih pravila) i pristup postupcima za upravljanje zahtjevima za javni pristup i upravljanje spisima predmeta, u skladu s Pravilima o pristupu dokumentima („RAD 2008.”) utvrđenima odlukom ESA-e br. 407/08/COL od 27. lipnja 2008. (neobjavljena), Sud, u sastavu Carl Baudenbacher, predsjednik i sudac-izvjestitelj, Per Christiansen i Páll Hreinsson, suci, donio je 12. svibnja 2014. nalog kao u izreci:
   Sud:
   
               1.
            
            
               Smatra da nema potrebe odlučivati u postupku protiv dopisa ESA-e od 9. svibnja 2012., uručenog 18. svibnja 2012. (br. spisa 633455), u onoj mjeri u kojoj se odnosi na pristup cjelokupnom sadržaju u predmetu ESA-e br. 34250.
            
         
               2.
            
            
               Odbacuje kao nedopušten postupak protiv dopisa ESA-e od 9. svibnja 2012., uručenog 18. svibnja 2012. (br. spisa 633455), u onoj mjeri u kojoj se odnosi na pristup „dopisu Norveške pošte od 13. srpnja 2010. ili zaprimljenom tog datuma” i „zapisniku sa sastanaka između ESA-e, uključujući njezina predsjednika, i Norveške pošte i/ili norveške vlade”.
            
         
               3.
            
            
               Odbacuje kao nedopušten postupak protiv dopisa ESA-e od 22. svibnja 2012., uručenog 23. svibnja 2012.
            
         
               4.
            
            
               Smatra da nema potrebe odlučivati u postupku protiv dopisa ESA-e od 2. srpnja 2012., uručenog 2. srpnja 2012. (br. spisa 639495), u onoj mjeri u kojoj se odnosi na postupke ESA-e za upravljanje spisima predmeta ili postupke ESA-e za upravljanje zahtjevima za javni pristup.
            
         
               5.
            
            
               Sud odbacuje kao nedopušten postupak protiv dopisa ESA-e od 2. srpnja 2012., uručenog 2. srpnja 2012. (br. spisa 639495), u onoj mjeri u kojoj se odnosi na pristup odlukama Kolegija ESA-e koje sadržavaju postojeće ovlasti njezinih direktora.
            
         
               6.
            
            
               Nalaže podnositelju zahtjeva plaćanje troškova postupka.